Кулназаров Болот Карамырзаевич

Кулназаров Болот Карамырзаевич (1960-жылы туулган, Ош облусу [азыркы Жалал-Абад облусу], Аксы району, Кара-Суу айылы) — биология илимдеринин доктору. 

 Билими 
1983-жылы Ош мамлекеттик педагогикалык институтун (ОМПИ), 1987-жылы Гомель мамлекеттик университетинин (Беларусь) аспирантурасын бүтүргөн. 1991-жылы Москва мамлекеттик университетинде (ММУ) окуп, эколог адистигине ээ болгон.

 Ишмердүүлүгү 
1991–1998-жылдары Ош мамлекеттик университетинин (ОшМУ) зоология жана жалпы экология кафедрасында доцент, андан соң кафедра башчысы болуп иштеген. 
1996-жылы АКШнын Орегон университетинде эмгектенген. 
1998–2000-жылдары ЛАЙФ программасынын Кыргызстандагы улуттук координатору болгон.

 Эмгектери 
100дөн ашык илимий эмгектин, анын ичинде 2 монографиянын автору. Башкы эмгектеринин бири:

«Кыргызстандын жаныбарлар дүйнөсү, аларды коргоо жана сарамжал пайдалануу проблемалары» (авторлош). — Ош, 1994.
Категория:Инсандар
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9